ระเบียบกรุงเทพมหานครระเบียบกรุงเทพมหานครว่าด้วยหลักเกณฑ์การโอนทรัพย์สินที่ไม่มีลักษณะเป็นการจำหน่ายตามข้อบัญญัติกรุงเทพมหานครว่าด้วยการพัสดุพ.ศ.๒๕๔๓-------------- โดยที่เป็นการสมควรกำหนดระเบียบกรุงเทพมหานครว่าด้วยหลักเกณฑ์การโอนนทรัพย์สินที่ไม่มีลักษณะเป็นการจำหน่ายตามข้อบัญญัติกรุงเทพมหานครว่าด้วยการพัสดุ อาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ประกอบกับข้อ ๑๕และข้อ ๑๘ แห่งข้อบัญญัติกรุงเทพมหานครเรื่องทรัพย์สิน พ.ศ. ๒๕๓๘ผู้ว่าราชการกรุงเทพมหานครจึงกำหนดระเบียบขึ้นไว้ดังต่อไปนี้ ข้อ๑ ระเบียบนี้เรียกว่า"ระเบียบกรุงเทพมหานครว่าด้วยหลักเกณฑ์การโอนทรัพย์สินที่ไม่มีลักษณะเป็นการจำหน่ายตามข้อบัญญัติกรุงเทพมหานครว่าด้วยการพัสดุ พ.ศ. ๒๕๔๓" ข้อ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ๓ บรรดาข้อบังคับ ระเบียบ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทน ข้อ๔ ในระเบียบนี้ "ทรัพย์สิน" หมายความว่า สังหาริมทรัพย์และอสังหาริมทรัพย์ "โอนทรัพย์สิน" หมายความว่า การโอนกรรมสิทธิ์ในทรัพย์สินที่ไม่มีลักษณะเป็นการจำหน่ายตามข้อบัญญัติกรุงเทพมหานครว่าด้วยการพัสดุ "หน่วยงาน" หมายความว่า หน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานครว่าด้วยการแบ่งส่วนราชการภายในหน่วยงาน และการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกองและให้หมายความรวมถึงการพาณิชย์ของกรุงเทพมหานครด้วย ข้อ๕การโอนทรัพย์สินให้หน่วยงานตรวจสอบตลอดจนพิจารณาให้ความเห็นเบื้องต้นประกอบการพิจารณา โดยให้คำนึงถึงความจำเป็นและความเหมาะสมด้วย ข้อ๖ การโอนทรัพย์สิน ในกรณีมีเหตุจำเป็น ผู้ว่าราชการกรุงเทพมหานครอาจกำหนดให้ผู้รับโอนทรัพย์สินนั้น จ่ายค่าตอบแทนในการรับโอนทรัพย์สินให้แก่กรุงเทพมหานครด้วยก็ได้ ในกรณีที่จะต้องมีค่าธรรมเนียมหรือค่าใช้จ่ายในการโอนทรัพย์สินนั้น ให้ผู้รับโอนทรัพย์สินเป็นผู้ออกค่าธรรมเนียมหรือค่าใช้จ่ายในการโอนทรัพย์สินนั้นเอง ข้อ๗กรุงเทพมหานครอาจโอนอสังหาริมทรัพย์ให้ได้กรณีดังต่อไปนี้ (๑) วัด หรือศาสนสถานโรงเรียนหรือสถาบันการศึกษา (๒) ชุมชน ตามระเบียบกรุงเทพมหานครว่าด้วยกรรมการชุมชน ทั้งนี้ให้โอนทรัพย์สินเฉพาะในส่วนซึ่งนอกเหนือจากข้อบัญญัติกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชนกำหนด (๓) สมาคมมูลนิธิหรือสถานสาธารณกุศล ที่ได้ปฏิบัติงานสอดคล้องกับอำนาจหน้าที่ของกรุงเทพมหานครและเป็นประโยชน์แก่กรุงเทพมหานคร (๔) ส่วนราชการ รัฐวิสาหกิจหน่วยงานตามกฎหมายว่าด้วยระเบียบบริหารราชการส่วนท้องถิ่นหรือหน่วยงานอื่นใดของรัฐที่ได้ปฏิบัติงานสอดคล้องกับอำนาจหน้าที่ของกรุงเทพมหานคร และเป็นประโยชน์แก่กรุงเทพมหานคร (๕) บุคคล คณะบุคคลหรือนิติบุคคลอื่นใดที่ได้ปฏิบัติงานสอดคล้องกับอำนาจหน้าที่ของกรุงเทพมหานครและเป็นประโยชน์แก่กรุงเทพมหานครทั้งนี้ ตามหลักเกณฑ์และเงื่อนไขที่ปลัดกรุงเทพมหานครกำหนด ข้อ๘ กรุงเทพมหานครอาจโอนสังหาริมทรัพย์ ประเภทเครื่องแบบและหรือส่วนประกอบของเครื่องแบบให้ได้ในกรณีดังต่อไปนี้ (๑)ข้าราชการและลูกจ้างของกรุงเทพมหานครเฉพาะตำแหน่งงานที่ปลัดกรุงเทพมหานครกำหนด (๒) นักเรียน นักศึกษาในสถานศึกษาของกรุงเทพมหานคร (๓) กรรมการชุมชนตามระเบียบกรุงเทพมหานครว่าด้วยกรรมการชุมชน (๔)บุคคลที่ปฏิบัติหน้าที่ช่วยเหลืองานในอำนาจหน้าที่ของกรุงเทพมหานครและกรุงเทพมหานครมีส่วนเกี่ยวข้องในการควบคุมดูแลการปฏิบัติงานของบุคคลนั้นทั้งนี้ตามหลักเกณฑ์และเงื่อนไขที่ปลัดกรุงเทพมหานครกำหนด การโอนเครื่องแบบหรือส่วนประกอบของเครื่องแบบตาม(๑), (๒) และ (๔) ให้โอนได้ปีละไม่เกิน ๒ ชุด กรณีตาม (๓) ให้โอนได้ปีละ ๑ ชุด สำหรับแบบของเครื่องแบบและหรือส่วนประกอบของเครื่องแบบที่ไม่มีกฏหมายระเบียบข้อบังคับหรือคำสั่งกำหนดไว้ให้เป็นไปตามที่ปลัดกรุงเทพมหานครกำหนด ข้อ๙กรุงเทพมหานครอาจโอนอสังหาริมทรัพย์ให้ได้กรณีดังต่อไปนี้ (๑) วัด หรือศาสนสถานโรงเรียนหรือสถาบันการศึกษา (๒) ชุมชุน ตามระเบียบกรุงเทพมหานครว่าด้วยกรรมการชุมชน (๓) สมาคม มูลนิธิหรือสถานสาธารณกุศลที่ได้ปฏิบัติงานสอดคล้องกับอำนาจหนัาที่ของกรุงเทพมหานครและเป็นประโยชน์แก่กรุงเทพมหานคร (๔) ส่วนราชการ รัฐวิสาหกิจหน่วยงานตามกฎหมายว่าด้วยระเบียบบริหารราชการส่วนท้องถิ่นหรือหน่วยงานอื่นใดของรัฐที่ได้ปฎิบัติงานสอดคล้องกับอำนาจหน้าที่กรุงเทพมหานครและเป็นประโยชน์แก่กรุงเทพมหานคร (๕) คณะบุคคล หรือนิติบุคคลอื่นใดที่ได้ปฎิบัติงานสอดคล้องกับอำนาจหน้าที่ของกรุงเทพมหานครและเป็นประโยชน์แก่กรุงเทพมหานคร ข้อ๑๐ ภายใต้ข้อบังคับตามข้อ ๙ให้คณะกรรมการว่าด้วยการทรัพย์สินตามข้อบัญญัติกรุงเทพมหานครว่าด้วยการทรัพย์สิน พิจารณาเสนอแนะผู้ว่าราชการกรุงเทพมหานครเพื่อพิจารณาในกรณีดังต่อไปนี้ (๑) ความจำเป็น เหมาะสมในการโอนทรัพย์สินนั้น (๒) กรณีมีเหตุจำเป็น อาจเสนอกำหนดค่าตอบแทน หลักเกณฑ์ วิธีการเงื่อนไขหรือแบบสัญญาข้อตกลงการรับโอนเป็นการเฉพาะสำหรับการโอนอสังหาริมทรัพย์นั้นด้วยก็ได้ ข้อ๑๑ ให้บรรดาหลักเกณฑ์ วิธีการ เงื่อนไขการโอนทรัพย์สินที่ได้กำหนดไว้ก่อนระเบียบนี้ใช้บังคับ คงมีผลใช้บังคับต่อไปจนกว่าจะได้มีการกำหนดหลักเกณฑ์ วิธีการ เงื่อนไขขึ้นใหม่ตามระเบียบนี้ ข้อ๑๒ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครสั่งการเป็นกรณีๆไป ข้อ๑๓ให้ปลัดกรุงเทพมหานครรักษาการตามระเบียบนี้ และให้มีอำนาจออกคำสั่งเพื่อปฏิบัติการให้เป็นไปตามระเบียบนี้ ประกาศณ วันที่ ๔ มกราคม พ.ศ. ๒๕๔๓ พิจิตต รัตตกุล ผู้ว่าราชการกรุงเทพมหานคร[รก.๒๕๔๓/พ๙ง/๖/๓๑ มกราคม ๒๕๔๓] ปรียนันท์/แก้ไข ๒๕ /๔ / ๔๕